Kaligtasan sa Trabaho at Kalusugan

IYAN ANG BATAS!

Lahat ng manggagawa ay may karapatang:

 Magtrabaho sa isang ligtas na lugar. 

 Idulog sa tagapamahala ng inyong trabaho o sa OSHA 

ang anumang pagkabahala tungkol sa iyong kaligtasan o 

kalusugan, sakit o kapansanan na may kinalaman sa inyong 

gawain, nang walang pangambang kayo ay gantihan.

 Tumanggap ng impormasyon at nararapat na pagsasanay 

ukol sa mga panganib na kakaharapin sa inyong trabaho, 

at anumang mapanganib na bagay na nasa inyong lugar na 

pinagtatrabahuhan.

 Humiling sa OSHA ng pagsusuri o inspeksyon sa iyong 

pagawaan kung sa tingin ninyo ay may mga kondisyon o 

bagay-bagay dito na hindi ligtas at nakakaapekto sa inyong 

kalusugan. Pananatilihing lihim ng OSHA ang inyong 

pangalan. May karapatan din kayong magpatulong sa isang 

kinatawan para makipag-ugnayan sa OSHA para sa inyo.

 Lumahok (o di kaya ay atasan ang inyong kinatawan na 

lumahok) sa pagsusuring gagawin ng OSHA, at kausapin 

nang sarilinan ang tagapagsuri.

 Magsampa ng reklamo sa OSHA sa loob ng 30 araw (sa 

pamamagitan ng telepono, online o sa koreo) kung kayo ay 

ginantihan dahil sa pagsusulong ninyo ng inyong karapatan.

 Malaman ang anumang kautusang ipinapatupad ng OSHA 

sa inyong amo o tagapamahala.

 Humiling ng kopya ng inyong pansariling talaang medikal, 

mga pagsusuring ginawa para tukuyin ang mga panganib 

sa inyong pagawaan, pati na rin ang talaan ng mga 

naging karamdaman at kapansanang nagmula sa inyong 

pagawaan.

Ang mga may-ari ng pagawaan ay dapat:

 Siguruhing ligtas ang pagawaan at wala itong anumang 

kilalang mapaminsalang materyales o kalagayan. 

Labag sa batas na gantihan ang isang empleyado na 

naninindigan lamang sa kanyang karapatan sa ilalim ng 

batas, dumudulog sa inyo o sa OSHA tungkol sa anumang 

pangamba sa kanyang kaligtasan, at nagbibigay-alam sa 

kinauukulan dahil sa kapinsanan o sakit na may kinalaman 

sa kanyang trabaho.

 Tumupad sa lahat ng mga naangkop na pamantayan ng OSHA.

 Ipagbigay-alam sa OSHA ang lahat ng empleyadong 

namatay sa sanhi na may kinalaman sa paggawa sa loob 

ng 8 oras, gayundin lahat ng naospital, naputulan ng ilang 

bahagi ng katawan at nabulag sa loob ng 24 oras.

 Magkaloob ng kinakailangang pagsasanay sa lahat ng 

manggagawa sa wika at katagang kanilang mauunawaan.

 Ipaskil ang pahayag na ito sa loob ng pagawaan na 

madaling mabasa ng lahat. 

 Ipaskil ang mga kautusan o lathala mula sa OSHA malapit 

sa o sa mismong pinangyarihan ng pinaghihinalaang 

paglabag sa batas.

Ang OSHA ay nagkakaloob ng LIBRENG TULONG sa 

mga maliliit at di-kalakihang may-ari ng pagawaan upang 

matukoy at maituwid ang mga mapanganib na kalagayan sa 

kanilang pagawaan, nang sa gayon ay maiwasan ang mga 

kautusan at kaparusahang sanhi ng paglabag ng batas, sa 

pamamagitan ng mga programang pang-konsultasyon 

na sinusuportahan ng OSHA sa bawat estado sa 

bansang Estados Unidos.

Kagawaran ng Paggawa 

ng Estados Unidos

Kontakin ang OSHA. 

Makakatulong kami. 

1-800-321-OSHA (6742) • TTY 1-877-889-5627 • www.osha.gov

Ang karatulang ito ay libre mula sa OSHA.

OSHA 3921-09 2017It’s the Law – Tagalog

Pangasiwaan para 

sa Kaligtasan at 

Kalusugan sa Trabaho